פאטון אוסוולט

פאטון פיטר אוסוולט (באנגלית: Patton Peter Oswalt; נולד ב-27 ביוני 1969) הוא סטנדאפיסט, שחקן ותסריטאי אמריקאי.

ביוגרפיה
אוסוולט נולד בפורסמות וירג'יניה. הוא נקרא על שם הגנרל ג'ורג' פאטון. כבן לאב ששירת בצבא האמריקאי גדל אוסוולט עם משפחתו באוהיו וקליפורניה. הוא בוגר קולג' ויליאם ומארי בוירג'ניה.

אוסוולט החל להופיע בסטנד אפ בשנת 1988.

לאחר שכתב לסדרה "מד טי.וי" והשתתף בספיישל בערוץ HBO, החל אוסוולט לשחק בסרטים וסדרות. בשנת 1996 שיחק בסרט הבכורה שלו "צוללת דיזל". באותה שנה הופיע לראשונה בטלוויזיה בתפקיד אורח בסדרה סיינפלד, בפרק בעונה השישית.

בשנת 2007 דיבב את העכברוש רמי בסרט "רטטוי" של פיקסאר, ובסרט הקצר שמבוסס עליו "חברך העכברוש".

בשנת 2020 לוהק לדמות משנית במותחן הפוליטי "גזלייט" אודות פרשת ווטרגייט, בגילומו של צ'ארלס קולסון, היועץ המשפטי של הבית הלבן בממשלו של ריצ'רד ניקסון. הסדרה עלתה לשידור ברשת Starz באפריל 2022.

חיים אישיים 
בשנת 2005 נישא לבלוגרית האמריקאית מישל מקנמרה, ונולדה לו ממנה בת אחת. בשנת 2016 התאלמן מאשתו, שהלכה לעולמה בשנתה מהתקף לב בגיל 46.

בשנת 2017, שנה לאחר מותה של אשתו הראשונה, נישא לשחקנית מרדית' סלנגר.

קישורים חיצוניים

הערות שוליים

שחקני קולנוע וטלוויזיה אמריקאים
קומיקסאים אמריקאים
סטנדאפיסטים אמריקאים
קומיקאים אמריקאים
זוכי פרס אמי לבידור בפריים טיים
אמני וורנר רקורדס
תסריטאי טלוויזיה אמריקאים
מדבבים אמריקאים
זוכי פרס גראמי
אמריקאים ממוצא אירי
אמריקאים ממוצא סקוטי
אמריקאים ממוצא גרמני
אמריקאים ממוצא איטלקי
אמריקאים ממוצא אנגלי
אתאיסטים אמריקאים
אמריקאים שנולדו ב-1969